Foto’s: Vyf sterf in Aus-vliegongelukFoto: @JulieKorner/Twitter Michael Brady, ŉ polisiewoordvoerder van Queensland, het aan Sky News gesê die vliegtuig het kort nadat dit opgestyg het in ŉ vliegveld sowat 50km noord van Brisbane neergestort en in vlamme uitgebars. Die vlieënier en vier valskermspringers is in die ongeluk dood. Brady sê twee van die oorledenes was valskermspringinstrukteurs. Hy kon nie berigte dat die oorledenes se familielede gesien het hoe die vliegtuig geval het, bevestig nie. Forensiese deskundiges is op die toneel maar daar was nie onmiddellik kommentaar oor die moontlike oorsaak vir die ongeluk nie. Die foto’s is deur @JulieKorner op Twitter gelaai: